Kaks kristlasest araabia keele ja kultuuri uurijat olid valmis
terrorismivastaseks võitluseks. Kes veel teadis peale Jumala?
Salaagentide pimedas ja ohtlikus maailmas
sõltub abielupaar Jumalast võitluses ISISe ja al-Qaedaga.
Ja - Netanyahu sõnul on Iisraeli-USA suhted tugevamad kui iial varem,
kuid ta hoiatab horisondil terendava ohu eest.
Kongresmen kogus tuhandeid palveid presidendi eest.
Miks meedia seda positiivset tegevust nii negatiivselt kajastab?
KRISTLIKU MAAILMA UUDISED
Tere tulemast saatesse!
Endine CIA-agent infiltreerus ISISesse
ja juhtis uskumatut põgenemismissiooni.
Ta kirjutas oma elust raamatus "Breaking Cover".
CBN-i Erik Rosales päris Michele Rigby Assadilt,
kuidas usk viis ta osavaks agendiks saamiseni.
Kuidas takistatakse ISISe sarnasel terrorirühmitusel ründamast kohti,
nagu Times Square New Yorgis?
Tuleb nende sekka infiltreeruda ja uurida nende mõtlemist ja tegusid.
Seda Michele Rigby Assad CIA heaks tegigi.
Tegutsesin kümme aastat CIAs terrorivastase võitluse salaagendina.
Araabiamaailm on minu eriala. Enamuse ajast veetsin Lähis-Idas.
Tiimis töötas tihti ka tema agendist abikaasa Joseph.
Tiim võitles mh al-Qaeda ja ISISe vastu.
Kuidas oli nende kõrval töötada? - See oli huvitav.
Parim terrorismialane koolitus on selliste meeste ees seista.
Kui Iraaki missioonile läksime,
võisime öelda, et teenisime Bagdadis aasta.
Kohtusime allikatega.
Kuulsime, mida nad mõtlevad ja miks.
Mis neid ajendab. - Täpselt.
Tänaval oleksid nad mul pigem kõri läbi lõiganud kui koostööd teinud.
Mingil põhjusel otsustasid nad aidata CIA-l teisi liikmeid tabada.
Rohkem ei tohi Assad paljastada.
Ta räägib, kui raske oli naisena terroriste üle kuulata.
Nad ei oodanud, et kohtuvad minusarnasega.
Pidin sidekontaktide pärast kõvasti pingutama,
et nad näeksid minu tarkust ja seda, kui hästi araabiamaailma tunnen.
Nende meelest oleks minu koht olnud kodus pere eest hoolitsemas.
Naine ei tohi ju kodust lahkuda ilma meessoost hooldaja
ja musta katterüüta. Olin nende jaoks täielik anomaalia.
Raamatus "Breaking Cover" möönab Assad,
et CIA agendiks saamine oli viimane asi, millele ta mõtles.
Ta isegi ei teadnud, et tema ametikoht eksisteerib.
11. septembri rünnakute järel teadis ta koos mehega, et nad on õigel teel.
Kaks kristlasest araabia keele ja kultuuri uurijat olid eelvarustatud
terrorismivastaseks sõjaks. Seda võis teada ainult Jumal.
Assad kirjeldab realistlikult
CIA terrorismivastase võitluse salamissioone,
kuidas analüüsiti radikaalsest vihaideoloogiast motiveeritud allikaid
ja kuidas ta oma elu Jumalale andis.
Tavainimesed võivad teha ebatavalisi asju,
kui nende usk on hirmust suurem.
Tahan julgustada inimesi raskusi ületama.
Viimased peatükid räägivad elust pärast CIAd, eriti operatsioonist,
kus Iraagis päästeti grupp kristlasi enne ISISe saabumist nende külla.
Mitu korda oli evakueerimine peaaegu nurjumas,
kuid imekombel õnnestus meil 10.12.2015 viia lennukiga
Põhja-Iraagist 140 kristlast nende uude koju Slovakkiasse.
Mida tahab Assad lugejaile edastada?
Kuidas tema usk Jeesusesse süvenes
ja et kunagi ei tohi loobuda oma eesmärkidest.
Erik Rosales, New York
Tore raport.
Rahvusvahelisel Naistepäeval 8.03 tähistati naiste saavutusi ajaloos.
Üks ühendus kutsub meenutama unustatud naisi,
kes mitmetes maailma riikides pidevat tagakiusu kogevad.
Emily Jones küsitles David Curryt ühendusest Open Doors USA.
Milline on naise elu moslemimaal,
kus naisi peetakse teisejärguliseks?
Viimasel hooajal täheldasime, et maades,
kus radikaalne islam või hinduistlik natsionalism
on tugevam kui iial varem, kiusatakse kristlasi taga
ja kristlike naiste tagakius on kahekordistunud.
Neid peetakse oma kultuurides meestest väheväärtuslikemaks
ja lisaks kiusatakse neid taga kristluse tõttu. Olukord on karm.
Mul on üks näide. Selle all kannatavad tuhanded kristlastest naised.
Meie raportis on 3000 naist, kuid arv on palju suurem.
Nad sunniti mullu islamiäärmuslaste aladel abielluma.
Neid on kas vägistatud või kuidagi seksuaalselt ahistatud,
mitte üksnes naiseks olemise tõttu, vaid kuna nad on kristlastest naised.
Tagakius on seega kahekordne.
Islamirühmitus Boko Haram röövis ühe kristlasest naise
ja sundis ta abielluma. Kui isa läks tütart ära tooma,
ütles hõimupealik, et isal pole šariaadi seaduse järgi enam õigusi.
Seda juhtub iga päev.
Peame kristlastest naiste kaitseks sõna võtma.
Mis seda tagakiusu tekitab?
Põhjuseid on mitmeid. Radikaalse islami kasv.
Indias ja Nepaalis kasvab radikaalne hinduism.
Õigeteks indialasteks peetakse üksnes hindusid. Rünnatakse naisi.
Neid sunnitakse abielluma.
Neid ähvardatakse vägistamise ja seksuaalse ahistamisega.
Olukord on väga keeruline.
Probleeme jätkub seni, kuni võidutseb äärmusmõtlemine.
Lisanduvad ka teised ühiskondlikud faktorid.
Kuidas aitab Open Doors kristlikke naisi?
Kasvatame teadlikkust. Õhutame nende naiste teemat esile tõstma.
Kinnitame kristlikke naisi erinevate programmide kaudu.
Kristlastest naised on Kuninga lapsed, mitte teiseklassilised kodanikud.
Tahame, et nad oskaksid lugeda, kirjutada ja tööd saada.
Aitame väikeettevõtteid rajada.
Seal ei usu neisse keegi, kuid tahame usklikena neid toetada.
Kuidas aitab Open Doors tagakiusatud mittekristlasi?
Ja kuidas toote usule nende tagakiusajaid?
Lähis-Idas ja mujal, kus on veider või illegaalne kristlane olla,
on parim viis osutada Jeesuse armastust praktiliselt.
Kinnitada kogudust ja Kristuse Ihu olema Kristuse Ihu.
Me ei püüa midagi koloniseerida, vaid olla Jeesuse armastus.
See on kõikjal vallutav.
Seal, kus järgitakse Jeesuse eeskuju, võidab Ta inimesi.
Õhutame lihtsale usule. See algab heaks eeskujuks olemisest.
Aitäh intervjuu eest, David Curry, Open Doors USA tegevjuht!
Järgmiseks - Iisraeli peaminister Netanyahu kiidab president Trumpi,
kuid hoiatab ka ohtude eest, mis ähvardavad USAd ja Iisraeli.
Palve on kommunikatsioon Jumala ja inimese vahel.
DVD-l Answered Prayer vastame vaatajate küsimustele,
kuidas saada palvevastuseid.
Pat Robertsoni uus DVD Answered Prayer
õpetab Piibli palveprintsiipidest ja palvevastustest.
Pat räägib oma usu vastustest.
Räägin, mida olen ise õppinud.
Kuuled palvevastuseid, mis muutsid kogu elu.
Jumal tõestab end taas ja taas. - Ta on kohal ja vastab.
Jumalal olid suuremad plaanid.
Ka arst imestas. - Ta kuuleb palveid.
Jumala tegudele eelneb alati palve.
Answered Prayer. Kuidas palvetada efektiivselt
ja näha Jumala tööd. Telli telefonitsi või internetist.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui ootasime kolme õe adopteerimist
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame vanemateta ja riskigrupi lapsi rohkem kui 50 riigis.
Oleme andnud tuhandetele turvalise kodu ja hariduse.
Hakka sinagi neile lastele pereks!
Helista ekraanil oleval numbril, sest iga laps väärib õnnelikku elu.
Iisraeli peaminister Benjamin Netanyahu
tänas oma USA-visiidil president Trumpi.
Ta hoiatas ka Iraani-ohu ja teiste Iisraeli ähvardavate ohtude eest.
Amber Strong räägib Netanyahu sõnumist Washingtonile.
Iisraeli peaminister Netanyahu on president Trumpiga üsna rahul.
Ta ei varjanud seda üldse Iisraeli-meelsel AIPAC-i konverentsil.
On eriti võimas olla USA pealinnas
nüüd, kui Trump tunnustas Jeruusalemma Iisraeli pealinnana.
Kohe pärast Trumpiga kohtumist 5.03. tegi Netanyahu selgeks,
et tema suhted selle Valge Majaga pole kunagi tugevamad olnud.
Hindame Trumpi suurepärase tiimi jõupingutusi.
Aitäh teie töö eest rahu nimel.
Netanyahu loetles Iisraeli väljakutseid kolmes grupis:
head, halvad ja kaunid. Hea on Iisraeli tehnoloogia ja kaitse,
nagu Iron Dome'i raketitõrjekompleks, mida USA on toetanud, ütles ta.
Aitäh, Kongress! Nii vabariiklased kui demokraadid!
Ta mainis ka Iisraeli vastaseid - BDS-i liikumist
ehk boikoti-, investeeringute väljaviimise ja sanktsioonide toetajaid.
Peagi jäävad riigid, kel meiega suhteid pole, ise üksi.
Aga kuidas on lood "pahadega"? Netanyahu mainis üht riiki.
Peame peatama Iraani. Peatame Iraani.
Ta mõistis hukka Obama 2015. a Iraani tuumalepingu
ja ütles, et Iraan ja teised otsivad võimalust rünnata.
Lugesime purimipühal Estri raamatust,
et vanasti tahtsid pärslased meie rahvast hävitada.
See ei läinud neil korda siis ega lähe ka nüüd.
Netanyahu ei maininud oma juriidilisi probleeme.
Tema endine abi lubas esitada tõendeid,
kui Netanyahule esitatakse altkäemaksusüüdistus.
Selle asemel keskendus ta "kaunile":
USA - Iisraeli suhetele, eriti Iisraeli-meelsele seadusandlusele
Iisrael loodab, et Taylor Force'i seadus teeb president Abbasil selgeks,
et Ameerika ei salli terrorit.
AIPACi konverentsil lubasid mõlema partei kongresmenid
juudiriiki toetada.
USA julgeolek on tugev, kui riigi suhe Iisraeliga on tugev.
Kui Kapitooliumil toetavad Iisraeli mõlemad parteid,
siis loengusaalides on teine asi, ütles senaator Marco Rubio.
Olen tõsiselt mures ülikoolides pesitseva antisemitismi pärast.
Paari päeva jooksul käis konverentsil ca 3600 tudengit.
Korraldajad tahavad näha,
et USA-Iisraeli tugev partnerlus jätkuks ka tulevikus.
Amber Strong, Washington
Aitäh, Amber. Trumpi valitsuse teatel kolitakse USA saatkond
Tel Avivist Jeruusalemma mais, Iisraeli 70. Iseseisvuspäeva ajal.
See on hea uudis David Parsonsile ICEJst.
Ta on selle nimel 20 aastat tööd teinud.
Parsonsit usutles Gary Lane.
Saatkonnaseadus kiideti heaks 1995. a.
Selle esimene kavand tuli sinult. Räägi sellest.
Gingrichi Kongress oli äsja alustanud 1995. a.
Vabariiklastel oli Esindajatekojas enamus
esimest korda 40 aasta jooksul. Käis Oslo protsess.
Tundsime, et kristlased peavad sõna võtma
ja kaitsma Jeruusalemma Palestiina omavalitsuse eest.
PLO tahtis sõnaõigust. Meie meelest oli Iisrael hoidnud Jeruusalemma
kui avatud palvekoja kõigile rahvaile. Selle kohta oli häid näiteid.
Kavandasin eelnõu saatkonna kolimisest Tel Avivist Jeruusalemma.
Kavandit muudeti. President sai õiguse täidesaatmist edasi lükata.
Seda on edasi lükatud juba 23 aastat. Nüüd viib Trump seaduse ellu nii
nagu seda algselt soovitati.
Miks tundsid, et saatkonna kolimine on vajalik?
See on sümboolne tunnustus juudiriigi 3000-aastasele,
isegi 4000-aastasele sidemele Jeruusalemmaga.
Sel on ka muu oluline väärtussisu. Palestiinlased eitavad
juutide sidemeid Jeruusalemma ja Templimäega.
Tahtsime tunnustada sidet.
Seaduseelnõu osutus targaks teoks mõni kuu hiljem.
See kiideti heaks 1995. a oktoobris. Kohe detsembris
võttis Arafat esmakordselt Petlemma oma valdusse.
Kui jõulude ajal Petlemmas käisid,
ei räägitud turistidele linna seosest Jeesuse sünniga.
Sa said Palestiina omavalitsuse ametliku brošüüri, mis ütles,
et Jeruusalemma Nutumüür on ainult moslemite koht.
Kui ajalugu moonutatakse, tuleb kaitsta tõde.
Jumal ühendas juudid Jeruusalemmaga päästeplaani jaoks.
Mis sundis Trumpi seda seadust nüüd teoks tegema?
Teised presidendid on lubanud, kuid Valgesse Majas öeldakse neile,
et araablased pahandavad ja Lähis-Ida plahvatab.
Ta on esimene, kes kaalus lõpuni läbi kaose- ja vägivallaähvardused.
Mõningaid proteste oli, kuid mitte nii hulle kui arvati.
Minu meelest näitab see, et ehk püüti meid vaid hirmutada.
Praegugi püüavad PO ja Hamas õhutada araablasi tänavatel
saatkonna kolimisele vastu seisma.
Hoogu ei piisa. Kogu Lähis-Ida on poliitilises kaoses.
Washington Post rääkis,
et kristlased aitavad maailma juutidel Iisraeli naasta.
Mainiti ka ICEJd. Kuidas teie juute aitate?
Oleme aidanud juutidel Iisraeli naasta
alates ühenduse rajamisest 1980. a.
Mõned aitasid juutidel naasta juba 1970. aastail
NSVL-ist Viini, Ungari ja Austria kaudu.
NSVL-i kokkuvarisemise järel
oleme toonud Iisraeli 140 000 juuti.
Mullu tõime 3000. Ka teised kristlikud ühendused aitavad.
Teeme seda, kuna selles on Jumala käsi.
"Tema, kes Iisraeli hajutas, kogub ta taas kokku."
Jesajas ütleb Jumal: Kutsun rahvaid.
Nad toovad teid koju oma õlgadel ja süles.
Meid kutsutakse teostama prohveteeringut Iisraeli taastamisest.
Seepärast on kristlastel tähtis juute selles aidata. - Ja see on põnev.
Olen olnud kohal vastu võtmas Bnei Manasse hõimu Kirde-Indiast,
Etioopia juute, Ukraina juute, kes põgenevad sõja eest.
Venemaa, Prantsusmaa juute. Aitame lende rahastada.
On väga inspireeriv alustada uut elu
põlvkondade eest esiisadele kuulunud maal.
See on usu samm. Iisraeli sihib praegugi 150 000 - 200 000 raketti.
Sinna kolib nii sekulaarseid kui religioosseid inimesi.
Jumal hindab seda ususammu.
Ta lubab istutada nad maale kogu südamest ja hingest.
Tuhanded kristlased saadavad palveid Valgesse Majja.
President ja asepresident on sellega väga rahul.
Aga miks meedia seda kritiseerib?
Superraamatu piiblirakenduse abil saab lapsed Piiblit lugema.
Tänases kiires maailmas kulub abi ära.
Tasuta Superraamatu rakendus sisaldab asju, mis lastele meeldivad.
Lapsed tutvuvad Piibliga, mängides mänge,
vaadates toredaid videod ja Piiblist sangareid otsides.
Neil on Jumala Sõna õppides lahe.
Lae alla Superraamatu piiblirakendus!
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
Äkitselt hakkas kõik vajuma.
Riff ja kõik.
Lume all olin kindel, et suren.
Hüüdsin Jumala poole: "Mida teha?" Hääl ütles: "Mine, otsi vend üles."
Selle ja teised tunnistused leiad Pat Robertsoni uuelt DVD-lt,
mis õpetab palves tulemusi saama, takistusi eemaldama
ja dünaamilist usku ehitama. Õpetus on nüüd saadaval.
Pärast presidendiks saamist rääkis Trump CBN-ile, et teab,
et vajab Jumalat rohkem kui kunagi varem.
Üks kongresmen õhutas inimesi Trumpile oma palveid kirjutama.
Nii taheti Trumpi kannustada,
kuid meedia pööras selle pea peale. Jätkab Abigail Robertson.
Kongresmen Mike Bost polnud rahul 2017. a algul nähtud vaatepildiga.
Oli mitmeid meeleavaldusi.
Paljud prominendid teatasid, et ei toeta uut valitsust.
Bosti naisel tuli idee koguda Trumpile mõtteid ja palveid.
Arvasime, et neid tuleb 30, aga tuli sadu.
Kirjutajad olid 5-100-aastased.
Bost luges sedelid läbi ja saatis edasi vaid julgustavad sõnumid.
Üks 90-aastane naine kirjutas:
"Ma pole kunagi presidendile kirjutanud. Loodan teile.
Palvetan iga päev, et riigi asjad korda saaksite. Seda on väga vaja."
Kirjad toimetati Valgesse Majja. Ta ei teadnud, kas neid loetakse.
Möödus mõni kuu. Ta külastas Trumpi muis asjus.
Äkitselt meenus Trumpile: "Bost... Bost... Palvesedelid!"
Ütlesin: "Jah. Saatsime teile palvesedeleid."
Abi tõi riiulilt koti sedelitega.
Ta ütles: "Kasutame neid iga päev. Seepärast nad siin ongi. Loeme neid."
Sedeleid lugesid lisaks Trumpile teisedki.
Pöördusin. Asepresident oli selja taga. Põrkasime kokku.
Ta ütles: "Ta ei tee nalja. Loeme sedeleid iga päev."
Möödus ligi aasta. Bost sai kohtumisel tehtud foto.
Tema büroo otsustas avaldada foto suhtlusmeedias.
See avaldati kolm päeva pärast Florida koolitulistamist.
Tulistamises hukkus 17 noort. Foto tekitas suhtlusmeedias tormi.
Ateistide grupp reageeris:
"Koolis on tulistatud ja kõik, mida te suudate on mõtted ja palved."
Vastukaja oli ülinegatiivne.
Paljud arvasid, et foto oli värske.
On vapustav, et meedia annab täiesti väära kujutluse
ja seejärel laimab meid.
Muidugi on lisaks palvele vaja muudki.
Aga usklikule pole palve alternatiiv vaid kohustus.
Bosti sõnul teab ta, et mõtted ja palved mõjutavad seadusandjaid.
Piibel käsib juhtide eest palvetada.
Ta on järginud seda õhutust kogu elu hoolimata presidendi parteist.
Töötasin Illinoisis Obamaga. Tunnen teda hästi.
Oleme mitmes suhtes eri meelt.
Aga ma lakanud kunagi tema eest palvetamast.
Meedia kriitikast hoolimata on Bostil juba uus kott mõtteid ja palveid.
Abikaasa loodab, et sedeleid tuleb peagi kogu riigist.
Abigail Robertson, Kapitoolium
1Timoteuse 2: "Ma kutsun siis üles anuma, palvetama,
tegema eestpalveid ja tänupalveid kõigi inimeste eest,
kuningate ja kõigi ülemuste eest."
Jumala Sõna käsib meil palvetada juhtide eest.
Täistabamus! Südantsoojendav lugu ja kotitäis palveid.
Jätkame hetke pärast.
Hei! Kas see töötab?
Lapsed, kas teile meeldib mängida
ja uusi asju avastada?
Kuidas on?
Uus Superraamatu piiblirakendus
sisaldab mänge, videoid, vastuseid küsimustele ja palju muud.
Uue tasuta rakenduse leiate iTunesist ja Google'i mängudepoest.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui ootasime kolme õe adopteerimist
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame vanemateta ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi neile lastele pereks!
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Lõpetuseks - Põhja-Carolina elanik tegi ettepaneku
kuulutada Billy Grahami mälestuseks välja rahvuslik puhkepäev.
Petitsioonil on juba 80 000 allkirja
aadressil change.org. See saadetakse presidendile ja Kongressile.
Tore! See on tänaseks kõik.
Järgmise korrani! Jumal õnnistagu teid!
Tõlge: Monika Jaaguri